বাংলাদেশের প্রগতিশীল পাঠক সমাজের একাংশের কাছে আনু সাহেবের একটি গ্রহণযোগ্যতা আছে। বাংলাদেশে তার একটি সমর্থক গোষ্ঠীও আছেন যারা আক্ষরিক অর্থেই ‘আনুর চোখে বিশ্ব দেখেন’। তাই আনু সাহেবের মত অবস্থানের মানুষ যখন কারও লেখা কোন ধরণের caveat ছাড়া অনুবাদের যোগ্য মনে করেন, তখন, আবারও বলি – ‘তিনি প্রকারান্তরে মূল লেখকের কিছু মতবাদকে endorse ও করেন; সেই মতবাদকে প্রচারণায় সাহায্য তো করেনই।’ ‘হাত বাড়িয়ে দাও’ অনুবাদের পূর্বে (ঘৃণ্য ঢাকা শহর, মিথ্যাবাদী মুজিব, মুক্তিবাহিনীর হত্যাযজ্ঞ এবং misunderstood বেচারা ভুট্টো) এবং অনুবাদের পরবর্তীতে (বিপদজনক এবং সর্বতোভাবে প্রতিরোধ্য মুসলিম সমাজ) বর্ণিল রূপ নিয়ে যে ফাল্লাচি আমাদের মাঝে বিরাজমান – তাকে বৃহত্তর একটি পাঠক গোষ্ঠীর কাছে সতর্কতাবানীহীন গ্রহণযোগ্যতাসহ পরিচয় করিয়ে দেয়ার কৃতিত্ব যে ব্যক্তির, সেই আনু সাহেবের কাছে ফাল্লাচি বিষয়ে তার নিজস্ব মূল্যায়ন জানতে চাওয়া আপনার কাছে অসঙ্গত মনে হল কেন? একজন সক্রিয় বুদ্ধিমান রাজনৈতিক বিশ্লেষক কি কেবলই একজন naive আক্ষরিক অনুবাদক? যিনি কিনা একটি বৃহত্তর তরুণ গোষ্ঠীর মনন নির্মাণে ভূমিকা রাখেন – তার কি কোনোই দায়-দায়িত্ব থাকে না? এখন পাঠক হিসেবে আমি ফাল্লাচির মূল্যায়ন আনু সাহেবের কাছে দাবী করবো না তো কার কাছে দাবী করবো? পাশের বাড়ীর কাকুর কাছে?